Lucio Cornel Sila

Lucio Cornel Sila Felis (en latín Lucius Cornelius Sulla Felix) estió un politico y militar d'o periodo republicano tardán y perteneixió a lo partiu d'os optimates. Estió cónsul entre os anyos 88 aC y 80 aC y dictador entre os anyos 81 aC y 80 aC.

Destacó en a Guerra Chugurtina, en a Guerra Cimbrica y en a Guerra Social. Gayo Mario prebó de prener-li o control de l'exercito que heba de combatir contra Mitridates VI de Ponto y Sila habió de marchar enta Roma y restaurar l'orden por a fuerza d'as armas, sentando un precedent: estió a primera vegata que un exercito romano prenió a propia ciudat.

Dimpués d'a victoria contra Mitriades VI y contra os suyos rivals politicos en Italia se proclamó dictador. Por Lei Valeria de l'anyo 82 aC o Senau li dió tot o poder d'o Estato y fue nombrau dictador con poder lechislativo y constituyent. Teneba autoridat plena pa fer listas de proscritos a qui se podeba asasinar sin chuicio.Julio Mangas. De Aníbal al emperador Augusto. Hispania durante la República Romana. Historia 16. p 44

Continó luitando contra Sertorio d'o partiu d'os populares, que resistiba en Hispania con aduya indichena, especialment celtibera.

 Referencias 

 Bibliografía 
 Julio Mangas. De Aníbal al emperador Augusto. Hispania durante la República Romana. Historia 16.

Categoría:Dictadors de l'Antiga Roma
Categoría:Cónsuls d'a Republica Romana
Categoría:Militars de l'Antiga Roma
Categoría:78 aC (muertes)